Tatoeba sentences — language code: ber
Tikkelt-a iberdan i uɣen sliman d Yidir akken ad gen tannant-nsen i uheyyi n ukatay n taggara n tezrawin, mgaraden.
Tinebgawin ffɣent, ǧǧant-n deffir-sent yiwet n tsusmi anect-ila-tt.
Dda Ɛacur i yeddren tilufa tiqesḥanin deg tudert-is, ladɣa deg ttrad amaḍlan wis sin iseg d-yemneɛ, yettwali tamsalt-nni n lexḍubegga n Lwiza mačči n yessi-s nni-nniḍen d ayen i d-yettilin anda i teddiḍ.
Aselmed deg tazwara n yiseggasen n settin, deffir n timunnent n tmurt n Zzayer d win yelhan, igerrez imi aṭas n yimussnawen i d-isuffeɣ.
Wigi d aɣerbaz n Zzayer i ten-iseɣren, i isserfen fell-asen, maca d timura tiberraniyin i yesfaydin deg-sen, am Fransa, kanada, Marikan atg…
Ad yekcem ddaw n tduli, aɣilif ad yezdi yid-s.
Ad t-yaker kan yiḍes, ad d-bdun fell-as…
Netta di tidet mačči d iḍ neɣ d tillas i yettaggad, yettaggad s wayen i d-igellu yiḍes, yettagad targit.
Acimi i yettagad targit?
Yal iḍ mi ara qemcent wallen-is, iɣder-it yiḍes ad t-id-tesdduqes yiwet n targit.
D tinna kan i d-yettuɣalen kra kkan wayyuren yezrin.
D acu akka i yettargu yettarra-t d argaz yetretren seg lxuf ?
Yettargu amzun d yiwen i as-d-idiheddren.
Ɣas ma deg unebdu i nella, d azɣal, netta tkeččem-it tergagit, tidi tettaweḍ-as ɣer yiḍarren.
Ur yeẓri d acu-t?
Ur yeẓri amek-it ?
Win akken i as-d-ittebdaden d taqnuẓt.
Ussan imezwura, wissen d tugadin i yugad nezzeh neɣ d lxelq-nni i as-d-yettweḥḥi Rebbi ur d-nessefraẓ ara ayen i d-yeqqar.
Mi ara d-yenṭeq, yeḥsab-as Rebbi i Meqqran tettenhaz ddunit, netta bu-kerraɛ yekkat-it ɣer tgecrar, ur yezmir ara akk ad yerwel.
Ayen yettarran aglim n tfekka n Meqqran yezɣeb d tirni d agejdur n taɣect i yefka Rebbi i ugeɛmir n tesga.
Lufan ad d-yuɣal Meqqran cwiṭ ɣer leɛqel-is, ad yefreẓ cwiṭ timsal, ad yaf d iwellihen d uwessi i as-d-yettakk usebdad-nni n yiḍ.
Akken bɣun tuɣaleḍ, kečč ad tettuḍ talɣa-nni tamezwaru i ak-d-yerra Rebbi.
Tin akken i yefka i wid akk yellan am ḳečč.
Maɛna taneslit amzun tḥeffu, tetteqẓuẓur, teḥḍem, tettefruruy, ahat ala yiwen nuẓar i d-yeggran yeṭṭef tarwiḥt ur tessuhel ara anda akken urǧin yuɣal-d yiwen.
Mačči yiwet neɣ snat n tikkal i as-d-yebded win akken i as-d-yettakken iwellihen yessakayen.
Ala azaylal ur nettwedday ara fell-as.
Deg ubrid mi iteddu yemmuger-d aṭas n yimdanen.
Yal yiwen d acu i as-d-yeqqar.
Drus maḍi i yeddan yid-s, ttakken anzi ɣur-s deg wamayendin n tlufa, bɣan ayen akka ixeddem ad yaweḍ ɣer taggara-s u ad as-yeffeɣ leɛtab ɣer tafat.
Qqaren-as mi t-id-ttmmagaren : « Gedha ay ameddakel, tabɣest igerrzen, ẓẓwer, aweḍ s iswi, aql-aɣ yid-k i nella.
Ihegga-d iman-is i waya akken i ilaq.
Tawnafit-is, yiwen ur yezmir ad tt-yektil seg wakken meqqert.
Wagi ara yezger, d asif-nni n lemḥan.
Yeqqar kan deg wul-is, acḥal d abrid netta ad as-d-ittales i tenfalit-a: « Ad t-zegreɣ, ad t-zegreɣ, ad t-zegreɣ… ».
Ass-agi mi yuweḍ ɣef yiri n wasif kullec ad d-iban.
Netta ur yumin yiwen ɣef wayen i as-d-qqaren, ama iselmaden-is, ama ccix n lǧamaɛ, ama wiyaḍ i as-d-ittaddren asif-agi wis sebɛa s zuxx.
Ass-agi i d ass-is. Kullec ad d-yedher, ad t-iwali s wallen-is.
Netta amzun yeffeɣ-it leɛqel, yettaḍsa, itekkes iceṭṭiḍen i d-yelsa, yeggra-d ala deg tkiluḍt.
Marie heqqas imcicen?